## Pravilnik o izmjenama i dopunama Pravilnika o brodicama

### NN 8/2002 (24.1.2002.), Pravilnik o izmjenama i dopunama Pravilnika o brodicama

# ministar pomorstva, prometa i veza

216

Temeljem članka 1043. stavaka 1. točka 22. i 31. Pomorskog zakonika
(»Narodne novine« br. 17/94, 74/94 i 43/96) ministar pomorstva, prometa i veza
Republike Hrvatske donosi

## PRAVILNIK

### O IZMJENAMA I DOPUNAMA PRAVILNIKA O BRODICAMA

Članak 1.

U naslovu dijela VIII Pravilnika o brodicama (»Narodne novine« br. 81/94
i 77/01) »Način stjecanja uvjerenja o osposobaljavanju za voditelja brodice«
mijenja se i glasi »Način stjecanja uvjerenja o osposobljavanju za voditelja
brodice i mornara motoriste«.

Članak 2.

Iza članka 67. dodaje se novi članak 67.a koji glasi:

»Osnivanje ispitnih komisija i način polaganja ispita za mornara
motoristu:«

Osnivanje ispitnih komisija i način polaganja ispita za mornara
motoristu provodi se na odgovarajući način sukladno odredbama članka 67. ovog
Pravilnika

Kandidatu koji je položio ispit za mornara motoristu Ministarstvo
odnosno kapetanija izdaje Uvjerenje o osposobljenosti za mornara motoristu.

Članak 3.

Iza članka 68. dodaje se novi članak 68.a koji glasi:

Progam ispita za mornara motoristu:

I. NAVIGACIJA

Pomorske publikacije, određivanje točke broda pomoću terestričkih
objekata, međunarodni signalni kodeks, svjetla i oznake na plovnom putu,
pomorske karte i rad na njima, priručnici i sredstva za navigaciju Određivanje
točke broda i plovila u svim vremenskim uvjetima u obalnoj plovidbi.

II. MANEVRIRANJE

Poznavanje manevarskih sposobnosti broda, kormilarenje, sidrenje,
privez, pravila o izbjegavanju sudara na moru, navigaciona svjetla. Rukovanje
brodom, postupci u slučaju prodora vode, nasukanja i napuštanja broda.

III. POZNAVANJE BRODA I BRODSKOG POSTROJENJA

Brodska postrojenja, vrste brodskih motora i princip rada, uključivanje
motora, sistemi hlađenja i podmazivanja, goriva i maziva za motora, vrste i
namjena pomorskih strojeva i uređaja, prenosioci snage, brodske instalacije,
spremnici goriva, maziva i vode. Električni sustavi, izvori napajanja, vodovi,
potrošači, odr­ža­vanje. Poznavanje konstrukcije broda, opsluživanje motora,
brodske instalacije, osnove stabilnosti broda, brodska skladišta i osiguranje
tereta za vrijeme plovidbe, uređaji za ukrcaj i iskrcaj tereta, održavanje,
brodska užad.

IV. SIGURNOST NA MORU

Držanje straže, načela držanja straže, djelatni postupci, držanje straže
u slučaju izvanrednih okolnosti, plovidba u nevremenu, prijam meteoroloških i
navigacijskih upozorenja, manevriranje u nevremenu. Sredstva za spašavanje,
vrste, količina, oprema i obilježja splavi za spašavanje, broj, namjena i smještaj
osobnih sredstava za spašavanje, komunikacije u nuždi, vizualni signali, hrana
i voda, komunikacija i suradnja sa spašavateljima. Djelovanje u slučaju
opasnosti, sprječavanje panike, postupci u slučaju opasnosti po brod, postupci
u slučaju ozljeda i teških oboljenja, pozivi pogibelji, protupožarna zaštita.
Djelovanje u slučaju onečišćenja, obveze u slučaju onečišćenja, načini i priručna
pomagala za sprječavanje onečišćenja morskog okoliša s brodova. Nacionalno
pomorsko pravo, pomorske isprave i knjige, svjedodžbe, pomorska knjižica,
prijava dolaska/odlaska broda, ukrcaj/iskrcaj članova posade, granica plovidbe.

Članak 4.

Ovaj pravilnik stupa na snagu
osmog dana od dana objavljivanja u »Narodnim novinama«.

Klasa: 011-01/01-02/34

Urbroj: 530-01-01-3

Zagreb, 18. prosinca 2001.

Ministar
 **mr. sc. Alojz Tušek**, v. r.

if !supportEmptyParas endif

Pravilnik, NN 8/2002-216